17. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 22034/3985 της 12/27 Δεκ. 1980 (ΦΕΚ Β΄ 1305) Περί καθορισμού όρων και διατυπώσεων παραδόσεως βύνης σε περίπτωση εξαγωγής ζύθου στην αλλοδαπή από βύνη φορολογημένη. Έχοντας υπόψη: 1.Τις διατάξεις της παρ. 5 του άρθρ. 4 του Νόμ. 2963/1922, όπως τροποποιήθηκαν και συμπληρώθηκαν δια του άρθρ. 2 του Νόμ. 600/1977 «περί τροποποιήσεως και συμπληρώσεως ενίων διατάξεων της περί φορολογίας του ζύθου νομοθεσίας». 2.Τη Δ. 2652/66/20.5.1980 απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Επισήμανση μέσων συσκευασίας ζύθου Άρθρ.1.-1.Η διάθεση ζύθου από βύνη φορολογημένη μέσα σε μεταλλικά κυτία ή γυάλινες φιάλες με επισήματα που χρησιμοποιούνται στην εσωτερική κατανάλωση, δι’ εξαγωγή στην αλλοδαπή, για εφοδιασμό πλοίων με Ελληνική ή ξένη σημαία που κάνουν ταξίδια εξωτερικού, διεθνών αεροδρομίων και αεροσκαφών διεθνών γραμμών θα γίνεται με τις εξής προϋποθέσεις: α)Τα λιθογραφημένα μεταλλικά (λευκοσιδηρά) κυτία θα φέρουν στην κυλινδρική επιφάνεια και καθ’ όλο της το ύψος ή περιμετρικά λιθογραφημένη ταινία χρώματος ερυθρού και πλάτους από 10 μέχρι και 15 χιλιοστόμετρων στην οποία θα αναγράφονται ευδιάκριτα με κεφαλαία λευκά ελληνικά γράμματα ύψους από 3 μέχρι και 5 χιλιοστομέτρων οι λέξεις «ΖΥΘΟΣ ΕΞΑΓΩΓΗΣ». β)Οι γυάλινες φιάλες θα έχουν ερυθρό πώμα και θα φέρουν στην ετικέττα τους ταινία ερυθρού χρώματος και πλάτους από 10 μέχρι και 15 χιλιοστομέτρων στην οποία θα αναγράφονται ευδιάκριτα με κεφαλαία λευκά Ελληνικά γράμματα ύψους από 3 μέχρι και 5 χιλιοστομέτρων οι λέξεις «ΖΥΘΟΣ ΕΞΑΓΩΓΗΣ». (Αντί για τη σελ. 268,01(β) Σελ. 268,01(γ) Τεύχος 777-Σελ. 55 Φορολογία βύνης και ζύθου 28.Δ.β.14-17 2.Σε περίπτωση που ο ζύθος θα εξαχθεί στην αλλοδαπή ή θα διατεθεί για τον εφοδιασμό πλοίων με Ελληνική ή ξένη σημαία που κάνουν ταξίδια εξωτερικού, διεθνών αεροδρομίων και αεροσκαφών διεθνών γραμμών με επωνυμία που δεν κυκλοφορεί στην εσωτερική κατανάλωση, η σήμανση των κυτίων ή των φιαλών μπορεί να γίνεται με ειδική ετικέττα χαρακτηριστικά διαφορετική από αυτές που κυκλοφορούν στην εσωτερική αγορά, που θα υποβάλλεται προηγουμένως στο Γενικό Χημείο του Κράτους για έγκριση. 3.Τα χαρτοκιβώτια που θα χρησιμοποιηθούν για την συσκευασία των μεταλλικών κυτίων ή των φιαλών ζύθου των παρ. 1 και 2 του παρόντος άρθρου, θα αναγράφουν με κεφαλαία ερυθρά Ελληνικά γράμματα ύψους 5 εκατοστομέτρων τις λέξεις «ΖΥΘΟΣ ΕΞΑΓΩΓΗΣ ΑΦΟΡΟΛΟΓΗΤΟΣ» στην κύρια όψη του χαρτοκιβωτίου. 4.Απαγορεύεται η διάθεση στην εσωτερική αγορά ζύθου συσκευασμένου για εξαγωγή. Σε περίπτωση που η εξαγωγή του ζύθου δεν θα πραγματοποιηθεί, ο ζύθος θα ανασυσκευάζεται για να διατεθεί στην εσωτερική αγορά ύστερα από την έγκριση της Φοροτεχνικής Διευθύνσεως του Γενικού Χημείου του Κράτους. Άρθρ.2.-Παράδοση του 80% της αναλογούσης βύνης στον εξαχθέντα ζύθο. 1.Για την παράδοση του 80% της περιεχομένης στον εξαχθέντα ζύθο βύνης οι ζυθοποιοί πρέπει να υποβάλλουν τα κατωτέρω δικαιολογητικά. α)Αίτηση. β)Άδεια μεταφοράς του ζύθου. γ)Αντίγραφο διασαφήσεως εξαγωγής ή αιτήσεως εφοδιασμού πλοίου ή αιτήσεως εναποθηκεύσεως στο Αεροδρόμιο. δ)Αντίγραφο αδείας φορτώσεως. ε)Υπεύθυνη δήλωση του Νόμ. 105/1969 με την οποία θα δηλώνει το ποσό της ενεχομένης βύνης στον εξαχθέντα ζύθο. στ)Αναλυτική κατάσταση σε 4 αντίτυπα στην οποία θα αναγράφονται οι ποσότητες ζύθου και βύνης χωριστά κατά εξαγωγή. 2.Τα ανωτέρω δικαιολογητικά θα υποβάλλωνται κάθε μήνα στη Δ/νση Χημικών Υπηρεσιών του Γενικού Χημείου του Κράτους δια της οποίας πραγματοποιήθηκε η εξαγωγή, η οποία αφού τα ελέγξει και θεωρήσει την κατάσταση θα τα στείλει μέσα σε 10 μέρες στη Φοροτεχνική Διεύθυνση του Γ.Χ. Κράτους για να δώσει τη σχετική εντολή της παραδόσεως της βύνης. 3.Η αίτηση εφοδιασμού πλοίων θα αναγράφει «ΠΛΟΕΣ ΕΞΩΤΕΡΙΚΟΥ». Άρθρ.3.-Οριστική εκκαθάριση της αναλογούσης βύνης στον εξαχθέντα ζύθο. Σελ. 268,02(γ) Τεύχος 777-Σελ. 56 1.Το υπόλοιπο 20% της περιεχομένης στον εξαχθέντα ζύθο βύνης θα παραδίδεται στον εξαγωγέαζυθοποιό, μετά τον οριστικό προσδιορισμό της βύνης, που θα πραγματοποιείται βάσει χημικής αναλύσεως των σχετικών δειγμάτων που πάρθηκαν κατά την εξαγωγή του ζύθου ή κατά την παράδοσή του στους χώρους των αποθηκών αποταμιεύσεως κατά τα ισχύοντα. 2.Για την οριστική εκκαθάριση της αναλογούσης βύνης στον εξαχθέντα ζύθο θα υποβάλλονται μερίμνη των εξαγωγέων ζυθοποιών τα κατωτέρω δικαιολογητικά κατά περίπτωση. α)Για εξαγωγές ζύθου στην αλλοδαπή. 1)Αίτηση. 2)Αντίγραφο της εκθέσεως χημικής αναλύσεως του ζύθου. 3)Φορτωτική ατμοπλοϊκής ή άλλης μεταφορικής εταιρείας (οδικής, σιδηροδρομικής, αεροπορικής κλπ.). 4)Αντίγραφο-εξαγωγέα της δηλώσεως εξαγωγής του Εμπορικού Επιμελητηρίου. 5)Βεβαίωση εισαγωγής συναλλάγματος Τραπέζης για την εξαγωγή του ζύθου. β)Για διάθεση ζύθου προς εφοδιασμό πλοίων που κάνουν ταξίδια εξωτερικού, διεθνών αεροδρομίων και αεροσκαφών διεθνών γραμμών. 1)Αίτηση. 2)Αντίγραφο της εκθέσεως χημικής αναλύσεως του ζύθου. γ)Τ’ ανωτέρω δικαιολογητικά θα υποβάλλονται στην Φοροτεχνική Διεύθυνση του Γενικού Χημείου του Κράτους κατά μήνα μαζί με κατάσταση σε 3 αντίτυπα οριστικής εκκαθαρίσεως, στην οποία θα αναγράφεται αναλυτικά κατά εξαγωγή η εξαχθείσα ποσότητα ζύθου, η αντιστοιχούσα ποσότητα βύνης υπολογισμένη με βάση την έκθεση χημικής αναλύσεως του ζύθου και φύρα την πραγματοποιηθείσα τον προηγούμενο μήνα της εξαγωγής, το 80% της παραληφθείσης βύνης και το οφειλόμενο υπόλοιπο βύνης μετά τον έλεγχο αυτών θα δίνεται η εντολή της παραδόσεως του υπολοίπου της βύνης. Κατάργηση αποφάσεων Άρθρ.4.-Οι αποφάσεις μας με αριθ. 14410/3120/ 20.7.1977 και 24020/4753/30.11.1978 καταργούνται. Η ισχύς της παρούσης αρχίζει από την ημέρα της υπογραφής της. 28.Δ.β.17 Φορολογία βύνης και ζύθου 